CELEX: 62006CA0353
Language: ro
Date: 2008-10-14 00:00:00
Title: Cauza C-353/06: Hotărârea Curții (Marea Cameră) din 14 octombrie 2008 (cerere de pronunțare a unei hotărâri preliminare formulată de Amtsgericht Flensburg — Germania) — Procedură angajată de Stefan Grunkin, Dorothee Regina Paul (Dreptul de liberă circulație și ședere pe teritoriul statelor membre — Dreptul internațional privat în materia numelui de familie — Stabilirea legii aplicabile exclusiv prin raportare la cetățenie — Copil minor care s-a născut și locuiește într-un stat membru și are cetățenia unui alt stat membru — Nerecunoașterea în statul membru al cărui resortisant este a numelui dobândit în statul membru în care s-a născut și locuiește)

6.12.2008   
            
            
               RO
            
            
               Jurnalul Oficial al Uniunii Europene
            
            
               C 313/3
            
         Hotărârea Curții (Marea Cameră) din 14 octombrie 2008 (cerere de pronunțare a unei hotărâri preliminare formulată de Amtsgericht Flensburg — Germania) — Procedură angajată de Stefan Grunkin, Dorothee Regina Paul
   (Cauza C-353/06) (1)
   
   (Dreptul de liberă circulație și ședere pe teritoriul statelor membre - Dreptul internațional privat în materia numelui de familie - Stabilirea legii aplicabile exclusiv prin raportare la cetățenie - Copil minor care s-a născut și locuiește într-un stat membru și are cetățenia unui alt stat membru - Nerecunoașterea în statul membru al cărui resortisant este a numelui dobândit în statul membru în care s-a născut și locuiește)
   (2008/C 313/04)
   Limba de procedură: germana
   Instanța de trimitere
   Amtsgericht Flensburg
   Părțile din acțiunea principală
   Stefan Grunkin, Dorothee Regina Paul,
   în prezența:
   Leonhard Matthias Grunkin-Paul, Standesamt Niebüll,
   Obiectul
   Cerere de pronunțare a unei hotărâri preliminare — Amtsgericht Flensburg — Interpretarea articolelor 12 și 18 din Tratatul CE — Normă națională conflictuală care reglementează stabilirea numelui de familie al unei persoane exclusiv prin raportare la cetățenie — Refuzul statului membru de cetățenie de a recunoaște numele de familie al unui copil, alcătuit din numele de familie ale părinților, copilul fiind născut și locuind într-un alt stat membru, în care a fost înregistrat sub acest nume compus
   Dispozitivul
   Articolul 18 CE se opune, în condiții precum cele din acțiunea principală, ca autoritățile unui stat membru, aplicând dreptul național, să refuze recunoașterea numelui de familie al unui copil, astfel cum acesta a fost stabilit și înregistrat într-un alt stat membru, în care acest copil — care, precum părinții săi, nu are decât cetățenia primului stat membru — s-a născut și locuiește de la naștere.
   
      (1)  JO C 281, 18.11.2006.